આ વિશે ઉપાશ્રયના સભ્ય સતીશ શાહે ‘મિડ-ડે’ને કહ્યું હતું કે ‘આ અજગર બાજુની ‘સી’ વિન્ગમાં દેખાયો હતો. વૉચમૅને લાકડી ખખડાવીને અવાજ કરતાં અજગર ઉપાશ્રયમાં ઘૂસી ગયો હતો એથી ઉપાશ્રયમાં ચોમાસા માટે આવેલાં ૪ સાધ્વીજી મહારાજસાહેબ તેમ જ ૬ દીક્ષાર્થી બહેનો બહુ જ ગભરાઈ ગયાં હતાં. પછી તેમણે મને ફોન પર જાણ કરતાં મેં તરત રેસ્ક્યુ અસોસિએશન ફૉર વાઇલ્ડ લાઇફ વેલ્ફેર (RAWW)નામની પ્રાણીપ્રેમી સંસ્થાના પવન શર્માને અજગર પકડવા માટે બોલાવ્યો હતો. એ ઉપરાંત ઉપાશ્રયના ટ્રસ્ટીઓ-સભ્યોને પણ બોલાવ્યા હતા એટલે દિલીપ દોશી, ધીરેન શાહ, દિલીપ દેસાઈ આવી પહોંચ્યા અને થોડી વાર બાદ RAWWની રેસ્ક્યુ ટીમે આવીને ૮ ફૂટના ભારતીય રૉક અજગરને જંગલ ખાતામાં નોંધ કરાવીને જંગલવિસ્તારમાં છોડી મૂક્યો હતો.’